Anexa 1


REGULAMENT

DE ORGANIZARE ŞI FUNCŢIONARE

AL  CENTRULUI NONPROFIT PENTRU SPRIJINIREA MEDIULUI DE AFACERI
CAPITOLUL I 

Scop si definitii

Art.1.  Termeni 
1.1. În înţelesul prezentului regulament, termenii şi expresiile de mai jos au următoarea semnificaţie:
· Administrator centru – persoană desemnată, în condiţiile legii, pentru a coordona administrarea şi funcţionalitatea centrului;
· Contract de comodat – înţelegere scrisă între părţi cu privire la exploatarea spaţiului din cadrul centrului, care va cuprinde:

· părţile contractante;

· obiectul contractului;

· drepturi şi obligaţii ale părţilor;

· alte clauze convenite între părţi.
· Cheltuieli comune – cheltuieli aferente centrului constând în energie termică, energie electrică, apă – canal, salubritate, care se stabilesc lunar în funcţie de numărul de persoane/suprafaţă în centru sau în baza altor criterii stabilite prin contractul de concesiune încheiat;
· Cheltuieli materiale şi servicii – cheltuieli necesare pentru funcţionarea centrului, finanţate din bugetul local, prin intermediul ordonatorului secundar de credite;

· Dezvoltare – proces care favorizează expansiunea economică şi dezvoltarea pe baze multilaterale a mediului de afaceri
· Dezvoltare locală – proces prin care se identifică, se mobilizează şi se integrează resursele locale  (deseori subestimate şi nevalorificate) pentru a efectua schimbări pozitive în comunitate, care să fie profitabile din punct de vedere economic, echitabile din punct de vedere social, durabile din punct de vedere ecologic şi responsabile/transparente din punct de vedere politic. 
· Dezvoltare comunitară – proces prin care identifică resursele umane existente în comunitate –nu doar în rândul celor activi şi implicați deja, ci și în rândul grupurilor defavorizate – şi pe descoperirea persoanelor cu potențial de lideri comunitari care să poată reprezenta cu succes interesele diverselor grupuri. 
· Dezvoltare socială – proces determinat de nivelul capitalului social, un concept ce descrie caracterul şi intensitatea rețelelor de relații dintre oameni şi valorile comune pe care aceste relații le generează. Interacțiunea mai mare între oameni, relațiile mai intense, generează un spirit comunitar mai accentuat şi un nivel mai înalt al dezvoltării sociale. 
· Dezvoltarea economică locală – proces participativ în care membrii comunității colaborează pentru a stimula activităţile economice locale, generând o economie durabilă, care oferă locuri de muncă decente şi îmbunătăţesc calitatea vieţii tuturor, inclusiv a celor săraci şi marginalizaţi. Prin procesul de dezvoltare economică locală, resursele locale nevalorificate sunt mobilizate, iar capitalul social este consolidat în scopul concretizării obiectivelor la care aspiră întreaga comunitate. 
· Organizaţie non-profit  - asociaţie, fundaţie sau federaţie înfiinţată în România, potrivit legislaţiei in vigoare, care utilizeaza veniturile si activele proprii pentru o activitate de interes general, comunitar sau non-patrimonial. 
· Organizaţie non-profit de utilitate publică -  acestea sunt definite in O.G. nr. 26/2000 cu privire la asociaţii si fundaţii, şi sunt recunoscute ca atare, dacă indeplinesc cumulativ următoarele condiţii: 
- activitatea acestora se desfasoara in interesul general sau comunitar, dupa caz, si functioneaza cel putin 3 ani anterior datei prin care solicita statutul de utilitate publica;

- si-au realizat majoritatea obiectivelor stabilite conform actului de infiintare;

- prezinta modul de realizare a unor programe ori proiecte specifice scopului lor;

- fac dovada ca activul patrimonial este cel putin egal cu cel de la constituire
· Mediul de afaceri - reprezinta ansamblul reglementarilor si valorilor juridice, administrative, morale, etice, care compun cadrul extern de infiintare si functionare al firmelor dintr-o anumita tara sau zona

Art.2.  Dispozitii Generale
2.1. Prezentul regulament are ca scop stabilirea cadrului general, principiilor si procedurii privind organizarea şi funcţionarea Centrului Nonprofit pentru sprijinirea mediului de afaceri, situat în Oradea, Pţa Independenţei, nr. 41, Cetatea Oradea, corp C, etaj II, precum şi procedura de exploatare şi administrare a spaţiilor din incintă. 
2.2. Centrul Nonprofit pentru sprijinirea mediului de afaceri este un aşezământ destinat desfăşurării activităţilor organizaţiilor non-profit (ONG -uri, organizaţii comunitare, autorităţi publice locale sau de alte nivele, asociaţii profesionale, instituţii publice, grupuri civice, etc.) din Euroregiunea Bihor – Hajdu Bihor într-un climat de suport şi dezvoltare a mediului de afaceri. 

2.3. Centrul Nonprofit pentru sprijinirea mediului de afaceri denumit în continuare Centru, funcţionează în municipiul Oradea, Piaţa Independenţei, nr. 41, Cetatea Oradea, corp C, etaj II.
2.5. 
(1) Clădirea centrului este proprietatea municipiului Oradea şi se află în administrarea instituţiei publice de interes local – Primăria Municipiului Oradea.

(2) Spaţiile închiriate/date cu titlu gratuit, din clădirea centrului au statut de birouri.

2.6. Centrul este subordonat Serviciului Elaborare Dezvoltare Proiecte din cadrul Direcţiei Management Proiecte cu Finanţare Internaţională. Centrul nu are personalitate juridică, ca atare nu poate dispune de sigiliu propriu şi cont bancar propriu.
.2.7. Principiile care au stat la baza elaborării prezentului regulament au fost:
· principiu sustenabilităţii – conform căruie se are în vedere fundamentarea managementului strategic şi integrat al dezvoltării durabile. 
· principiul solidarităţii şi coeziunii – conform căruia organizaţiile nonprofit sunt sprijinite de autorităţile administraţiei publice locale;

· principiul egalităţii de şanse (equal opportunities )– conceptul conform căruia toate fiinţele umane sunt libere să-si dezvolte capacităţile personale şi să aleagă fără limitări impuse de roluri stricte; faptul că diferitele comportamente, aspiraţii şi necesităţi ale femeilor şi bărbaţilor sunt luate în considerare, evaluate şi favorizate în mod egal înseamnă că femeile şi bărbaţii se bucură de aceeaşi libertate de a-şi realiza aspiraţiile. 
.2.8. Baza legală pentru stabilirea cadrului general, principiilor si a procedurii de repartizare, exploatare, administrare a locuinţelor o reprezintă:

· Ordonanţa nr. 26/2000 cu privire la asociaţii şi fundaţii actualizată;

· Legea nr. 215/2001 privind administraţia publică locală, republicată şi actualizată;

· Legea nr. 213/1998 privind proprietatea publica si regimul juridic al acesteia;

CAPITOLUL II 

Beneficiari. Contract de comodat. Cheltuieli
Art.3.  Beneficiari şi servicii prestate:

3.1. De serviciile prestate prin intermediul centrului beneficiază următoarele categorii de organizaţii:

a. beneficiari direcţi: 
- Camera de Comerţ şi Industrii Hajdu – Bihar;
- Primăria Municipiului Oradea;

- Organizaţii nonprofit de sprijinire a mediului de afaceri, un număr de 9 organizaţii, 4 de parta română, 5 de partea maghiară; 
b. beneficiari indirecţi: - Intreprinderi care operează pe cuprinsul celor 2 (două) ţări; 
- Alte grupuri sociale precum persoanele cu dizabilităţi locomotorii, persoane dezavantajate social, şomeri, etc; 

3.2. Pentru a beneficia de serviciile centrului organizaţiile menţionate la art. 3, pct. 3.1, trebuie să îndeplinească următoarele condiţii:

a. să activieze în domeniul de dezvoltare a mediului de afaceri;

b. să nu deţină un alt spaţiu din fondul municipiului Oradea;
c. să nu înregistreze debite restante faţă de plata exigibilă a impozitelor si taxelor către bugetele publice de stat sau locale, cât şi faţa de Administraţia Imobiliară Oradea, în cazul în care mai există o relaţie contractuală anterioară;
d. să înregistreze la Direcţia Management Proiecte cu Finanţare Internaţională , un plan de management cu obiectivele proopuse pe durata a 2 (doi) ani;

3.3. Serviciile prestate prin intermediul centrului constau în:

a) asiguarea unor spaţii pentru desfăşurarea activităţilor din climatul dezvoltării mediului de afaceri într-un cadru optim;

b) organizarea unor activităţi profesionale în măsură să contribuie la formarea şi consilierea în domenii precum:

· formării forţei demuncă;

· impozite şi taxe;

· mediu economic;

· dezvoltarea şi consolidarea sectorului IMM-urilor;

· creşterea competivităţii mediului de afaceri prin stimurarea accesului la inovaţie şi cercetare
· contribuţia la dezvoltarea mediului de afaceri precum şi sprijinirea acestuia pentru crearea unui climat favorabil incluziunii tinerilor pe piaţa forţei de muncă, etc.

c) încurajarea investiţiilor prin depistarea posibilităţilor de investiţii, realizarea de proiecte în acest sens;

d) asigurarea informaţiilor despre posibilităţi de finanţare, credite şi garantarea creditelor pentru IMM-uri, plasări de fonduri;
e) sprijinirea domeniilor profesionale precum, energia regenerabilă, turismul, dezvoltarea regionala, agricultură, comerţ;
f) organizarea de întâlniri, expoziţii, conferinţe şi sesiunui specifice ramurii de interes.
g) sprijin în integrarea în muncă a  persoanelor defavorizate social (persoane cu handicap, persoane de etnie romă, someri, etc), în limita posibilităţilor existente, prin îndrumarea acestora către serviciul public specializat în medierea muncii – Agenţia Judeţeană pentru Ocupare şi Formare Profesională Bihor, creerea şi menţinerea unor relaţii de colaborare cu unităţile care angajează aceste persoane
3.5. Pentru a realiza serviciile menţionate la art. 3, pct 3.3, centru colaborează cu următoarele instituţii:
· Primăria Municipiului Oradea;
· Camera de Comerţ şi Industrie Bihor
· Camera de Comerţ şi Industrii Hajdu – Bihar
· Agenţia Judeţeană pentru Ocupare şi Formare Profesională

· Agenţia Judeţeană de Prestaţii Servicii
· Registru Comerţului Bihor
· Direcţia de Muncă şi Protecţie Socială Bihor

· Organizaţii nonguvernamentale din România şi Ungaria
· Alte instituţii furnizoare de servicii din mediul de afaceri din România şi Ungaria
Art. 4. Dotări. Exploatare;

4.1. Centrul Nonprofit pentru sprijinirea mediului de afaceri, situat în Oradea, Pţa Independenţei, nr. 41, Cetatea Oradea, corp C, etaj II, are o capacitate optimă de a găzdui 4 (patru) organizaţii de profil, fiind structurat după cum urmează:

· 1 (una) chicinetă;
· 3 (trei) săli birouri;

· 1 (una) sală de întruniri;

· 1 (una) sală multifuncţională;

· 1 (una) bibliotecă;

· 1 (una) cameră tehnică/birou informaţii;
· 1 (un) depozit;
· 1 (una) sală consiliu;

· 1 (un) birou directorial

· grupuri sanitare public, personal, persoane cu handicap
· 1 (un) holl acces, coridor
4.2. Accesul persoanelor cu handicap în Centrul Nonprofit pentru sprijinirea mediului de afaceri se realizează printr-o platformă elevatoare;
4.3. Toate cele enumerate pe funcţiuni, sunt dotate şi mobilate corespunzător funcţiunilor atribuite prin proiect.
4.4. Listele de inventar a bunurilor şi dotărilor, se regăsesc în Anexa 2, parte integrantă a prezentului regulament.
4.5. La încheierea contractului de comodat, între Primăria Municipiului Oradea şi beneficiar, organizaţie nonguvernamentală de profil, se va întocmi un proces verbal de predare-primire a bunurilor existente în locaţie, beneficiarul urmănd să răspundă direct de buna funcţionare a acestora.
4.6. La expirarea termenului de valabilitate a contractului de comodat, beneficiarul este obligat să predea bunurile preluate prin procesul verbal de predare-primire, în starea în care le-a primit.
Art. 5 Cazarea. Contract, Evacuare:

5.1 Cazarea în centru a organizaţiilor nonguvernamentale, nonprofit se face pe baza următoarelor acte:

- Repartiţie emisă de Primarul Municipiului Oradea;

- Contract de comodat încheiat între Primăria Municipiului Oradea şi beneficiar;


- Convenţie pentru plata utilităţilor încheiată între Primăria Municipiului Oradea şi beneficiar;
- Proces verbal de primire-predare a locaţiei, precum şi a bunurilor şi dotărilor din interiorul acesteia;
5.2. Actele necesare pentru întocmirea contractului de comodat:
· Cerere tip pentru întocmirea contractului de închiriere (ghişeul 11 – Piramidă);
· Plan de management cu obiective stabilite pe minim 2 ani;

· Copii de pe certificatul de înmatriculare eliberat de oficiul registrului comerţului, de pe actul constitutiv, inclusiv de pe toate actele adiţionale relevante şi de pe certificatul de înregistrare fiscală;
· Declaraţie pe propria răspundere a reprezentantului legal al persoanei juridice, din care să rezulte că aceasta nu se află în litigii, reorganizare judiciară sau faliment;
· Copie după buletinul de identitate a reprezentantului legal al persoanei juridice;
· Dovada că nu înregistrează debite restante faţă de plata exigibilă a impozitelor si taxelor către bugetele publice de stat sau locale, cât şi faţa de Administraţia Imobiliară Oradea, în cazul în care mai există o relaţie contractuală anterioară
5.3. Durata valabilităţii contractului de comodat în Centrul Nonprofit pentru sprijinirea mediului de afaceri a organizaţiilor nonguvernamentale, nonprofit este de 24 luni. 
Orice modificare intervenita in perioada derularii contractului de comodat se va analiza si solutiona de catre unitatea de implementare a proiectului Non-profit Business Support Centres in Hajdú-Bihar and Bihor Counties: Development of operation and cooperation facilities.
5.4 
(1) În termen de 30 de zile de la data cazării în centru, beneficiarii organizaţiile nonguvernamentale, nonprofit, au obligaţia de a depune toate actele necesare încheirii contractului de comodat;
 (2)  În termen de 15 zile să încheie convenţii de plată pentru energie electrică, apă rece, energie termică cu Primăria Municipiului Oradea.
(3) Refuzul nejustificat de a face demersurile necesare pentru încheierea formalităţilor descrise mai sus este sancţionată cu evacuarea din centru.

5.5 
(1) Evacuarea din centru a organizaţiilor nonguvernamentale se face pe cale administrativă, în baza unei Hotărâri a Consiliului Local, iar locatarul se  obliga să achite obligaţiile de plată stabilită prin contractul de comodat, în speţă cheltuielile înregistrate pentru utilităţi şi a eventualelor degradări a bunurilor şi dotărilor până la data punerii în executare a hotărârii de evacuare, fără ca aceasta să fie considerată tacita relocaţiune;
(2) Evacuarea comodatarilor se face în următoarele cazuri:

· comodatarul nu a achitat cheltuielile ocazionate cu consumul utilităţilor cel puţin 3 luni consecutiv;
· comodatarul nu îşi îndeplineşte obiectivele propuse prin planul de management;
· comodatarul a pricinuit însemnate stricăciuni spaţiului, clădirii în care este situată aceasta, instalaţiilor, precum şi bunurilor şi dotărilor aflate în spaţiu, sau dacă înstrăinează fără drept părţi ale acestora;

· comodatarul are un comportament care face imposibilă convieţuirea sau împiedică folosirea normală a spaţiului;
· comodatarul la expirarea duratei contractului de închiriere refuză să predea spaţiul ocupat în Centru in termen de 30 zile 
· comodatarul nu a respectat clauzele contractuale;

Art. 6 Cheltuieli consumul individial de utilităţi, cheltuieli comune, calcul, repartizare şi plată:
6.1. Pentru folosirea spaţiilor situate în Centrul Nonprofit pentru sprijinirea mediului de afaceri, situat în Oradea, Pţa Independenţei, nr. 41, Cetatea Oradea, corp C, etaj II, beneficiarii organizaţii nonguvernamentale prevăzute la art. 3, pct. 3.1 din prezentul regulament, denumite în continuare comodatari, nu datorează contravaloarea chiriei, pe o perioadă de 5 ani, (se vor da spre folosinţă cu titlu gratuit) începând cu data dării în folosinţă a imobilului ca urmare a implementării Programului de Cooperare Transfrontalieră Ungaria – România 2007-2013, Axa Prioritară 2 „Întărirea coeziunii sociale şi economice în regiunea de graniţă”, Domeniul Major de Intervenţie 2.1 „Sprijinirea cooperării transfrontaliere în domeniul afacerilor”, Acţiunea  2.1.1 „Dezvoltarea infrastructurii de afaceri”, pentru proiectul „Centru Non-Profit de susţinere a afacerilor (NPBS Centre) în judeţele Hajdu-Bihar şi Bihor: Dezvoltarea Facilităţilor de Operare şi Cooperare” (cod HURO/0802/108_AF),
6.2. După împlinirea perioadei prevăzute la art. 6.1., se va putea elabora un tarifar privind stabilirea tarifului pentru chirie aprobat prin hotărârea Consiliului Local al municipiului Oradea
6.3. Pentru consumul de utilităţi, organizaţiile nonguvernamentale vor datora contravaloarea plăţii consumuilui înregistrat şi calculat de către administratorul centrului;
6.4 Contravaloarea plăţilor privind consumul de utilităţi se încasează prin una din următoarele modalităţi:

a. numerar la caseria Primăriei Municipiului Oradea;

b. alte forme de plată, inclusiv virament bancar
6.5 Contravaloarea plăţilor privind consumul de utilităţi se plăteşte pe bază de factură emisă trimestrial de către Direcţia Economică din cadrul Primăriei Municipiului Oradea
6.6 Cheltuielile ocazionate cu consumul de utilităţi aferente Centrului Nonprofit pentru sprijinirea mediului de afaceri, denumite în continuare cheltuieli, constau în principal din:

· cheltuieli privind energia electrică (cheltuieli individuale şi cheltuieli comune);

· cheltuieli privind energia termică (cheltuieli individuale şi cheltuieli comune)
· cheltuieli privind apă-canal (cheltuieli comune);

· cheltuieli privind salubrizarea (cheltuieli comune);
· alte cheltuieli materiale şi servicii în legătura cu funcţionarea imobilului.

6.7 
(1) Cheltuielile privind consumul de apă rece sunt stabilite individual pentru fiecare organizaţie nonguvernamentală în parte, în funcţie de numărul de personal angajat declarat;.

(2) Cheltuielile privind consumul de energie electrică sunt stabilite de consumul individual pe bază de contor, pentru fiecare organizaţie nonguvernamentală în parte, la acestea se adaugă cheltuielile pentru spaţiile utilizate în comun, ele se vor împărţi în mod egal între locatarii Centrului.

(3) Cheltuielile privind consumul de energie termică sunt stabilite în funcţie de suprafaţa încălzită, pentru fiecare organizaţie nonguvernamentală în parte, la acestea se adaugă cheltuielile pentru spaţiile utilizate în comun, ele se vor împărţi în mod egal între locatarii Centrului.

.

6.8 
(1) Cheltuielile comune privind salubrizarea se repartizează în funcţie de numărul de personal angajat declarat;pe fiecare organizaţie nonguvernamentalăîn parte.

           (2) Cheltuielile comune privind energia electrică pe casa scări şi holuri se repartizează în mod egal pe fiecare organizaţie nonguvernamentală în parte.

6.9 
(1) Repartizarea cheltuielilor se afişează la loc vizibil la sediul imobilului în locul denumit afişier, în incinta Centrului.

(2) Împotriva modalităţilor de repartizare a cheltuielilor se pot face contestaţii în condiţiile stabilite de lege, la Serviciul Monitorizare Cheltuieli Administrative din cadrul Primăriei Municipiului Oradea.

Art. 8. Reguli de ordine interioară
8.1. 
(1) Personalul de deservire şi chiriaşii imobilului au obligaţia de a respecta programul stabilit prin acest regulament de organizare şi funcţionare.


(2) Programul de funcţionare al Centrului este de Luni până Vineri, în intervalul orar 08.00 – 16.00.

           (2) Accesul persoanelor neautorizate în imobil in intervalul orar  16,00 – 08,00 este STRICT INTERZIS. 

8.2. 
(1) În spaţiile comune este strict interzis consumul de băuturi alcoolice, de substanţe toxice, halucinogene, etc.

(2) În incinta centrului este strict interzis accesul persoanelor aflate sub influenta băuturilor alcoolice sau substantelor halucinogene;


(3) Fumatul în incinta blocul de tip centru este strict interzis, cu exceptia spaţiului special amenajat în acest sens

8.3. În centru mai sunt interzise urmatoarele:

a) comportamentul agresiv, violent, limbajul vulgar, atât al chiriaşilor cât şi a personalului care deserveşte imobilul;

b) violenţa verbală, adresarea de expresii injurioase, calomnioase sau jignitoare;

c) orice forme de discriminare pe criterii etnice, morale sau religioase;

d )distrugerea imobilului precum şi a mobilierului şi dotărilor  date în folosinţă
e) accesul oricărui fel de animal de companie
f) depozitarea de deşeuri, gunoaie, materiale uşor inflamabile sau explozive şi alte obiecte
8.4. 
(1) Organizaţiile nonguvernamentale îşi vor calcula şi aloca buget pentru a asigura consumabilele necesare funcţionării în condiţii optime a dotărilor tehnice din spaţiile pe care le deţin cu contract de comodat

(2) Dotările tehnice ale spaţiilor vor fi utilizate de către personalul organizaţiilor nonguvernamentale conform destinaţiei lor şi la parametrii normali de lucru
(3) Personalul centrului are obligaţia de a sprijini organizaţiile nonprofit în vederea implementării şi organizării evenimentelor aflate în calendarul anual. 

8.5. În incinta centrului este necesară păstrarea în bune condiţii a curăţeniei în spaţiile comune, a zugrăvelilor interioare şi a altor bunuri comune. În caz contrar, contravaloarea lucrărilor de refacere a zugrăvelilor interioare aferente spaţiilor comune, se vor imputa si se va  încasa de la comodatar. 
8.6 Este INTERZISĂ orice intervenţia asupra structurilor portante ale spaţiului, orice lucrare de construcţii, inclusiv utilizarea de elemente invazive parietale, precum cuie, holzşuruburi 
8.7. Este INTERZIS, modificarea infrastructurii de date şi voce, precum şi modificarea programelor instalate pe unităţile de calcul puse la dispoziţie de Centru
8.8. Este strict INTERZIS accesul persoanelor neautorizate să acceseze, să modifice sau să utilizeze structurile RACK voice-data, audio şi video-LAN.
8.9. Organizaţiile nonguvernamentale si personalul de deservire a centrului răspund pentru disparitia, distrugerea sau deteriorarea din culpă a tuturor bunurilor aparţinând imobilului. Toate încălcările şi abaterile de la prevederile prezentului regulament vor fi consemnate în proces verbal întocmit de administratorul Centrului.
8.10. 
(1) Paza centrului va fi asigurata 24 de ore din 24, Centrul beneficiind de sistem de alarmă antiefracţie, precum şi sistem video-LAN pentru supraveghere.

           (2) Administratorul imobilului este obligat să ia măsurile necesare pentru înlaturarea abaterilor şi  pentru antrenarea raspunderii comodatarului
CAPITOLUL IV

Dispoziţii tranzitorii şi finale

9.1. Fiecărei organizaţii nonguvernamentale i se întocmeşte contractul de comodat cu respectarea condiţiilor prevăzute în prezentul regulament în baza repartiţiei, precum si a prevederilor legislaţiei în vigoare în materie.
9.2. Evenimentele importante, abaterile de la dispoziţiile prezentului regulament sunt aduse imediat la cunoştinţă şi consemnate de către administratorul imobilului.

9.3. Trimestrial şi ori de câte ori este nevoie administratorul centrului prezintă un raport de activitate care va fi însuşit de directorul executiv al Direcţiei Management Proiecte cu Finanţare Internaţională.


9.4 Prezentul regulament intră în vigoare odată cu aprobarea acestuia de către Consiliul Local al Municipiului Oradea.

    Oradea

    Data ________

